CELEX: 62013TN0561
Language: el
Date: 2013-10-24 00:00:00
Title: Υπόθεση T-561/13: Προσφυγή της 24ης Οκτωβρίου 2013 — Ισπανία κατά Επιτροπής

14.12.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 367/37
            
         Προσφυγή της 24ης Οκτωβρίου 2013 — Ισπανία κατά Επιτροπής
   (Υπόθεση T-561/13)
   2013/C 367/67
   Γλώσσα διαδικασίας: η ισπανική
   
      Διάδικοι
   
   
      Προσφεύγον: Βασίλειο της Ισπανίας (εκπρόσωπος: N. Díaz Abad, δικηγόρος)
   
      Καθής: Ευρωπαϊκή Επιτροπή
   
      Αιτήματα του προσφεύγοντος
   
   Το προσφεύγον ζητεί από το Γενικό Δικαστήριο:
   
               —
            
            
               να ακυρώσει την προσβαλλόμενη απόφαση, καθόσον εξαιρεί από τη χρηματοδότηση εκ μέρους της Ευρωπαϊκής Ένωσης τις δαπάνες του Βασιλείου της Ισπανίας στο πλαίσιο της ενισχύσεως για αντισταθμιστικές αποζημιώσεις (ICDN) του προγράμματος αγροτικής αναπτύξεως 2007-2013 της Γαλικίας ύψους 757 968,97 ευρώ, οι οποίες αφορούσαν «φυσικά μειονεκτήματα», και
            
         
               —
            
            
               να καταδικάσει την καθής στα δικαστικά έξοδα.
            
         
      Λόγοι και κύρια επιχειρήματα
   
   Η υπό κρίση προσφυγή βάλλει κατά της εκτελεστικής αποφάσεως 2013/433/ΕΕ της Επιτροπής, της 13ης Αυγούστου 2013, για τον αποκλεισμό από τη χρηματοδότηση της Ευρωπαϊκής Ένωσης ορισμένων δαπανών που πραγματοποιήθηκαν από τα κράτη μέλη στο πλαίσιο του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ), τμήμα Εγγυήσεων, στο πλαίσιο του Ευρωπαϊκού Γεωργικού Ταμείου Εγγυήσεων (ΕΓΤΕ) και στο πλαίσιο του Ευρωπαϊκού Γεωργικού Ταμείου Αγροτικής Ανάπτυξης (ΕΓΤΑΑ).
   Προς στήριξη της προσφυγής του, το προσφεύγον επικαλείται δύο λόγους.
   
               1)
            
            
               Ο πρώτος λόγος ακυρώσεως αφορά παράβαση του άρθρου 10, παράγραφοι 2 και 4, και του άρθρου 14, παράγραφος 2, του κανονισμού 1975/2006.
               
                           —
                        
                        
                           Προβάλλεται συναφώς ότι η υποχρέωση απογραφής των ζώων κατά τη διάρκεια των επιτόπιων ελέγχων για τη χορήγηση της ενισχύσεως ICDN, προσκρούει στον διαρκή χαρακτήρα του κριτηρίου του συντελεστή πυκνότητας ζώων και στην αρχή της ισότητας· προβάλλεται επίσης ότι η Επιτροπή ερμήνευσε εσφαλμένως τις προαναφερθείσες διατάξεις, στον βαθμό που έκρινε ότι το ισπανικό σύστημα δεν ενδεικνυόταν για την εξακρίβωση του κατά πόσον πληρούται το κριτήριο της πυκνότητας.
                        
                     
         
               2)
            
            
               Ο δεύτερος λόγος ακυρώσεως αφορά παράβαση του άρθρου 2, παράγραφος 2, του κανονισμού 1082/2003 και του άρθρου 26, παράγραφος 2, στοιχείο β', του κανονισμού 796/2004.
               
                           —
                        
                        
                           Προβάλλεται συναφώς ότι κατά την έκδοση της προσβαλλόμενης αποφάσεως δεν ελήφθησαν υπόψη οι προαναφερθείσες διατάξεις στον βαθμό που απαιτείται απογραφή των ζώων στο πλαίσιο επιτόπιων ελέγχων προκειμένου να εξακριβωθεί κατά πόσον πληρούται το κριτήριο της πυκνότητας των ζώων.